CELEX: C2004/262/72
Language: el
Date: 2004-10-23 00:00:00
Title: Υπόθεση Τ-296/04: Προσφυγή των Salvador Contreras Gil, José Ramiro López και Antonio Ramiro López κατά του Συμβουλίου της Ευρωπαϊκής Ενώσεως, που ασκήθηκε στις 22 Ιουλίου 2004

23.10.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 262/38
            
         Προσφυγή των Salvador Contreras Gil, José Ramiro López και Antonio Ramiro López κατά του Συμβουλίου της Ευρωπαϊκής Ενώσεως, που ασκήθηκε στις 22 Ιουλίου 2004
   (Υπόθεση Τ-296/04)
   (2004/C 262/72)
   Γλώσσα διαδικασίας: η ισπανική
   Οι Salvador Contreras Gil, José Ramiro López και Antonio Ramiro López, κάτοικοι Χαέν (Ισπανία), εκπροσωπούμενοι από τον δικηγόρο José Francisco Vázquez Medina, μέλος του δικηγορικού συλλόγου της Χαέν, άσκησαν στις 22 Ιουλίου 2004 προσφυγή ενώπιον του Πρωτοδικείου των Ευρωπαϊκών Κοινοτήτων κατά του Συμβουλίου της Ευρωπαϊκής Ενώσεως.
   Οι προσφεύγοντες ζητούν από το Πρωτοδικείο:
   
               —
            
            
               να κηρύξει άκυρο ipso jure το άρθρο 1, παράγραφος 7, του κανονισμού (ΕΚ) αριθ. 864/04 του Συμβουλίου,
            
         
               —
            
            
               να επιφυλαχθεί επί των δικαστικών εξόδων.
            
         Λόγοι ακυρώσεως και κύρια επιχειρήματα:
   Προς στήριξη των ισχυρισμών τους, οι προσφεύγοντες προβάλλουν την παραβίαση της αρχής της δικαιολογημένης εμπιστοσύνης και, ως εκ τούτου, της αρχής της ασφάλειας δικαίου, καθώς και της αρχής ότι η συμπεριφορά της διοικήσεως δεν πρέπει να αντιφάσκει (venire contra factum propium), καθόσον, με την καθιέρωση από την προσβαλλομένη διάταξη των περιόδων εμπορίας 1999/2000, 2000/2001, 2001/2002 και 2002/2003, ως περιόδων αναφοράς για τον υπολογισμό της απευθείας ενισχύσεως αποκλειστικώς προς τους ελαιοπαραγωγούς, οι γεωργοί που, σύμφωνα με τον κανονισμό 2366/98, φύτευσαν ελαιόδενδρα κατά τα έτη 1997 ή 1998 δεν θα έχουν κανένα σχεδόν δικαίωμα στις προβλεπόμενες ενισχύσεις, δεδομένου ότι κατά τις εν λόγω περιόδους είχαν ελάχιστη παραγωγή, λαμβανομένου υπόψη ότι, προκειμένου ένα ελαιόδενδρο να καταστεί πλήρως παραγωγικό, πρέπει να παρέλθουν οκτώ τουλάχιστον έτη από τη φύτευση του.
   Επίσης, προβάλλεται η παραβίαση της αρχής της ίσης μεταχειρίσεως, καθόσον, σε άλλα κράτη μέλη, όπως η Πορτογαλία, αναγνωρίζονται πόροι για τη χρηματοδότηση της αυξήσεως της παραγωγής των νέων ελαιοδένδρων.